慘成「隱形人」 阿朗素今夏離開巴塞
2024年04月02日 19:01
東網電視
更多新聞短片
馬高斯阿朗素今季西甲只有4次上陣。(Getty Images)
根據「轉會權威」記者羅曼諾(Fabrizio Romano)爆料,巴塞隆拿左後衞馬高斯阿朗素將於今夏約滿之後,以自由身離隊,呢位33歲西班牙國腳2年前由車路士轉投巴塞,但一直不受重用,加上傷患問題,今季西甲只有4次上陣,離開係最佳選擇。
馬高斯阿朗素2016至22年效力車路士期間,贏盡英超、英足盃、歐聯、歐霸盃、歐超盃、世冠盃,總共上陣212場入29球,擁有出色主射罰球能力。不過,呢位「帶刀侍衞」返回祖家西班牙,加盟巴塞隆拿,反而「水土不服」,上季西甲上陣24場入1球,今季受背傷問題困擾,進一步影響狀態,被教練沙維投閒置散,會方亦無意同佢續約。
另一位32歲老將沙治羅拔圖亦有可能今夏約滿走人。